Դիլիջան են հրավիրված տարբեր ոլորտների առաջատար փորձագետներ։ Օրինակ՝ առաջին հերթափոխի ժամանակ, որն անվանվել է «Բացահայտի՛ր մարդուն» (հունիսի 7-ից 20-ը), երեխաների հետ պարապմունքներ կանցկացնի թատերական ռեժիսոր, «Ոսկե դիմակ» մրցանակի դափնեկիր, «Տրիկստեր» թատրոնի հիմնադիր Վյաչեսլավ Իգնատովը։ Երկրորդ՝ «Բացահայտի՛ր մշակույթը» (հունիսի 22-ից հուլիսի 5-ը) ծրագրի ժամանակ երեխաներին իր փորձը կփոխանցի հաջողված ստարտափերի ստեղծող Ալեքսանդր Լիսկովսկին, իսկ երրորդ՝ «Բացահայտի՛ր տիեզերքը» ծրագրի ժամանակ (հուլիսի 7-ից 20-ը)՝ արհեստական բանականության ոլորտի մասնագետ և Microsoft-ի տեխնոեվանգելիստ Դմիտրի Սոշնիկովը։ Չորրորդ հերթափոխին՝ «Բացահայտի՛ր ապագան» (հուլիսի 22-ից օգոստոսի 4-ը) կմասնակցի ֆրանսիացի ռեժիսոր, quick[n]dirty կինոստուդիայի հիմնադիր Բենուա Միշոն։